Kosmorama

Kosmorama er Trondheims internasjonale filmfestival. Festivalen ble arrangert første gang i april 2005 og arrangeres årlig, de senere år i uke 10. Den norske filmprisen Kanonprisen arrangeres av Kosmorama og det deles hvert år ut rundt 12 Kanonpriser under festivalen. Festivalen overtar i festivaluka Prinsen kinosenter med et egetkuratert program fra morgen til kveld. Festivalen finner også sted utenfor kinosenteret med filmfremvisning i ulike steder, blant annet utendørs filmvisninger for byens befolkning, og andre arrangement som filmquiz, sosiale arrangement, foredragsrekker, fester, samtaler om film og mer.

 Navnet 
Ordet «Kosmorama» betyr i henhold til Kunnskapsforlagets fremmedordbok «et slags perspektivisk utførte avbildninger av verdens severdigheter (jf. diorama, panorama).» 

Filmfestivalen er navngitt etter en av Trondheims første store kinoer, Kosmorama Theater, som ble grunnlagt i 1910 av filmpioneren Paul Kräusslich. I tillegg til driften av kinoen sin reiste Kraüsslich rundt i hele Norge og festet til film alt fra fisket i Lofoten til verdensmesterskapet på skøyter. I 1906 dokumenterte han kroningen av Kong Haakon VII og dronning Maud i Nidarosdomen i Trondheim, og fikk vist frem filmen sin for publikum allerede tre timer etter begivenheten. I 1908 viste han film for kongefamilien da de bodde på Stiftsgården i Trondheim.

 Organisasjonen 
Kosmorama eies og drives av aksjeselskapet Filmfest Trondheim AS, som er et datterselskap av Trondheim Kino AS. Trondheim Kino er 100 prosent eid av Trondheim kommune, som tok initiativ til filmfestivalen høsten 2003. Kosmorama Trondheim internasjonale filmfestival ble etablert i 2004 og arrangert for første gang 12. – 17. april 2005. Festivalen skal styrke filmmiljøet og filmen i Midt-Norge, samt bidra til nyskaping i skjæringspunktet mellom kultur og næring. I tillegg til å være en publikumsfestival, skal Kosmorama tilby besøkende spennende filmfaglig innhold. 

Silje Engeness har vært direktør for filmfestivalen Kosmorama fra 2014.

 Kosmoramas styre 
Jens-Christian Hørløck (styreleder), Arild Kalkvik, Kristin Jørstad, Marte Løvik og Kirsten Myrhaug Nixon.

 Profil 
Kosmorama er en internasjonal filmfestival, og skal gi publikum film fra hele verden. Gjennom et mangfoldig program med film fra hele verden ønsker Kosmorama å gi publikum muligheten til å se verden fra flere perspektiver. Kosmorama viser årlig om lag 80 internasjonale, nasjonale og regionale filmer i festivaluka.  

Festivalen ønsker å tilby kvalitetsfilm som ofte ellers ikke er å se på norske storskjermer, i tillegg til førpremierer på storfilmer og annet. Programmet skal inneholde filmer med stor variasjon i sjanger og tematikk: fra hardtslående dokumentarer om skyggesider av samfunnet til hjertevarm feelgood som minner oss på alt det gode i verden. Felles for filmene er at de engasjerer og gir opplevelser som varer.  

Kosmorama har et konkurranseprogram som retter seg mot nye, spennende regissørstemmer: New Directors. En jury kårer en vinner blant filmene som er plukket ut til konkurranseprogrammet. Under hele festivalen har også publikum mulighet til å avgi stemmer til filmene i New Directors, og filmen som kommer best ut etter festivalens siste dag vinner publikumsprisen.

 Priser og konkurranser 

 Pitchekonkurranse 
Kosmorama har en pitchekonkurranse i samarbeid med Filminvest som kalles Vårstigen, hvor norske filmtalenter kan fremføre sine ideer til en film foran en profesjonell jury. Vinneren får  kroner i utviklingsstøtte. Tidligere har Kosmorama hatt pitchekonkurranser i samarbeid med Filmweb, hvor filmideer til kinofilmer som Max Manus (2008) og Battle (2018) har deltatt og vunnet. 

 NTNUs filmpris 
Under Kosmorama 2016 ble NTNUs filmpris utdelt for første gang. Prisen er ledd i samarbeidet mellom Kosmorama og NTNU og «tildeles aktører som jobber for å fremme trøndersk filmproduksjon og som ved hjelp av egne aktiviteter synliggjør og utvikler det filmfaglige miljøet i Trondheim og Trøndelag».NTNUs informasjon om kultursamarbeidet med ulike institusjoner  Prisvinneren får  kroner, samt et diplom. Tidligere vinnere er blant annet Christian Falch, Anders Tangen, Håvard Bustnes, Line Klungseth Johansen og Håvard Wettland Gossé.

 New Directors Award 
Siden 2012 har festivalen delt ut prisen New Directors Award i form av en juryert pris og en publikumspris til debuterende filmskapere fra hele verden. Prisen erstattet Kosmoramas debutantpris som sammen med Kosmoramas hovedpris var festivalens internasjonale priser de første årene.

 Edith Carlmar-prisen 
I 2018 overtok Kosmorama utdelingen av Edith Carlmar-prisen etter at Femmina Internasjonale Filmfestival ble lagt ned. Prisen deles ut til kvinner i filmbransjen som har vist «integritet, uredd evne til nytenkning og vilje til å bryte grenser».

 Kanonprisen (nedlagt) 

Siden oppstarten delte Kosmorama ut Kanonprisen, som den nasjonale filmbransjens prisutdeling. Samtlige norske kinofilmer fra det foregående året ble nominert til Kanonprisen i kategorier som beste produsent, beste lyddesign, beste foto, beste musikk, beste manus, beste hovedrolle og birolle, beste klipp og beste regissør. Vinnerne ble stemt frem av medlemmene i de forskjellige fagforbundene knyttet til den norske filmbransjen. I motsetning til blant annet Amandaprisen var det kun filmer fra det foregående filmåret som kunne nomineres og være aktuelle prisvinnere, på samme måte som i Academy Awards. Av dette fulgte at eksempelvis Kanonprisen 2013 ble delt ut på Kosmorama 2014. 

Fram til 2018 fikk Kosmorama øremerkede midler for å gjennomføre prisen; fra 2018 fikk Kosmorama kun festivalstøtte fra ulike hold til tiltak med publikum som hovedmålgruppe. Kosmorama-apparatet forsøkte fra 2018 å få finansiering til å videreføre Kanonprisen, men i 2023 besluttet styret i Kosmorama at festivalen fra 2023 og fremover av økonomiske årsaker måtte gjennomføres uten utdeling av Kanonprisen. Kanonprisen som konsept og institusjon ligger hos Kosmorama som festival.

 Prisvinnere 

 Kosmorama 2005 
Vinnere:
 Kosmoramas hovedpris: Andejakt, regi: Fernando Eimbcke
 Kosmoramas debutantpris: Thumbsucker, regi: Mike Mills
 Kosmoramas pitchekonkurranse: Kathrine Haugen for Forandring fryder
For vinnere Kanonprisen, se Kanonprisen 2004

 Kosmorama 2006 
Vinnere:
 Hovedkonkurransen: Grbavica, regi: Jasmila Žbanić
 Norsk Filminstitutts importpris: Go, see and become, regi: Radu Mihăileanu
 Ungdomsprisen: Tsotsi, regi: Gavin Hood
 Pitchekonkurransen: Thomas Nordseth-Tiller for Vi vil oss et land (Max Manus)
 Årets Kosmonaut: Uendelighet - Petter Hagen Nilsen, Trine Oftedal, Morten Moe og Fredrik Overvik

Vinnere fra kuratorprogrammene:
 Relasjoner: Something Like Happiness
 Empati: Mother of Mine
 Schizoid: Cavite
 Debutant: En soap
For vinnere Kanonprisen, se Kanonprisen 2005

 Kosmorama 2007 
Vinnere:
 Hovedkonkurransen: Getting Home, regi: Zhang Yang
 Norsk Filminstitutts importpris: Rekviem, regi: Hans-Christian Schmid
 Debutantprisen: Farvel Falkenberg, regi: Jesper Ganslandt, produsent: Anna Anthony
 Ungdomsprisen: Supervoksen
 Pitchekonkurransen: Lasse Johannesen for Stålgangen
 Mobilfilmkonkurransen: Hans Petter Sandfærhus med filmen Dawn of the old
Kosmonaut:
 Årets Kosmonaut: Bestefar av Ingvild Oxås Henriksen og Johanne Hoffart
 Beste fiksjon: Fortellingen om Matrosen av Jørgen Klüver og Snorre Danielsen
 Beste dokumentar: India i alle Farger av Siril Wigen Monteiro
 Beste animasjon: Bestefar av Ingvild Oxås Henriksen og Johanne Hoffart
For vinnere Kanonprisen, se Kanonprisen 2006

 Kosmorama 2008 
Vinnere:
 Hovedkonkurransen Vinner: Alexandra, regi: Aleksandr Sokurov
 NFIs importpris Vinner: Ploy, regi: Pen-ek Ratanaruang
 Debutantprisen: Respekt, regi: Johannes Joner, produsenter: Aage Aaberge og Per Jørgen Østby 
 Ungdomsprisen: Respekt
 Pitchekonkurransen: Somnium av Stig Angel Eriksen 
For vinnere Kanonprisen, se Kanonprisen 2007

 Kosmorama 2009 
Vinnere:
 Hovedkonkurransen: Los Bastardos, regi: Amat Escalante
 Debutantprisen: Jeg har elsket deg så lenge, regi: Philippe Claudel
 Publikumsprisen: Frozen river, regi: Courtney Hunt
 Femminaprisen: Briller, regi: Naoko Ogigami
For vinnere Kanonprisen, se Kanonprisen 2008

 Kosmorama 2010 
Vinnere:
 Hovedkonkurransen: Blessed, regi: Ana Kokkinos 
 Pitchekonkurransen: Frode Andersen for Ultra Sheriff – The Movie
 Årets Kosmonaut: Eilif Bremer Landsend for Siste stopp
For vinnere Kanonprisen, se Kanonprisen 2009

 Kosmorama 2011 
Vinnere:
 Hovedkonkurransen: Certified Copy, regi: Abbas Kiarostami
 Pitchekonkurranse: Maja Lunde for Battle
For vinnere Kanonprisen, se Kanonprisen 2010

 Kosmorama 2012 
Vinnere:
 New Directors Award: Hva gjør vi nå?, regi: Nadine Labaki
 Publikumsprisen: Rabat, regi: Victor Ponten og Jim Taihuttu
 Pitchekonkurransen: Jorge Camachos for Min
For vinnere Kanonprisen, se Kanonprisen 2011

 Kosmorama 2013 
Vinnere:
 New Directors Award: Beyond the Hills, regi: Cristian Mungiu
 Publikumsprisen: Broken, regi: Rufus Norris
 Pitchekonkurransen: Jan Trygve Røyneland – Confidential Business Proposal
For vinnere Kanonprisen, se Kanonprisen 2012

 Kosmorama 2014 
Vinnere:
 New Directors Award: Gjenforeningen, regi: Anna Odell
 Publikumsprisen: Still Life, regi: Uberto Pasolini
 Pitchekonkurransen: Alexander Fallo Huslænd, Julian Hagemann og Andreas Lisberg for Spritkongen
For vinnere Kanonprisen, se Kanonprisen 2013

 Kosmorama 2015 
Vinnere:
 New Directors Award: Far From Men, regi: David Oelhoffen
 Publikumsprisen: Wild Tales, regi: Damián Szifrón
 Filmwebs pitchepris: Johan Fasting
For vinnere Kanonprisen, se Kanonprisen 2014

 Kosmorama 2016 
Vinnere:
 New Directors Award: Let Them Come, regi: Salem Brahimi
 Publikumsprisen: Under sanden, regi: Martin Zandvliet
 Filmwebs Pitchekonkurranse: Harald Mæle Jr. og Johan Kaos for Gründer
 NTNUs filmpris: filmregissør Håvard Bustnes
For vinnere Kanonprisen, se Kanonprisen 2015

 Kosmorama 2017 
Vinnere:
 New Directors Award: In Between, regi: Maysaloun Hamoud
 Publikumsprisen: Sameblod, regi: Amanda Kernell
 Pitchekonkurransen: Karsten Fullu med prosjektet Lemen
 NTNUs filmpris: klipperen Anders Teigen
For vinnere Kanonprisen, se Kanonprisen 2016

 Kosmorama 2018 
Vinnere:
 New Directors Award: Find This Dumb Little Bitch and Throw Her Into a River, regi: Ben Brand
 Publikumspris: The Cakemaker, regi: Ofir Raul Graizer
 Vårstigen-pitchen: Gudrun Austli og Jon Vatne for Ulv, ulv og Alexander Somma, Øystein Moe og Line Klungseth Johansen for Grimsby
 NTNUs filmpris: filmprodusent Christian Falch
For vinnere Kanonprisen, se Kanonprisen 2017

 Kosmorama 2019 
Vinnere:
 New Directors Award: Eighth Grade, regissør: Bo Burnham
 Publikumsprisen: Eighth Grade, regissør: Bo Burnham
 Pitchkonkurranse  Anna Lian
 NTNUs filmpris: produsent og regissør .
For vinnere Kanonprisen, se Kanonprisen 2018

 Kosmorama 2020 
Vinnere:
 New Directors Award: A Son, regi: Mehdi M. Barsaoui 
 Publikumsprisen: Onkel, regi: Frelle Petersen
 NTNUs filmpris: filmprodusent Håvard Wettland Gossé
For vinnere Kanonprisen, se Kanonprisen 2019

 Kosmorama 2021 
Vinnere:
 New Directors Award: Madly in Life, regi: Ann Sirot og Raphaël Balboni 
 Publikumsprisen: Luzzu - fiskeren fra Valletta, regi: Alex Camilleri
 NTNUs filmpris: produsent Bente Maalen
Kanonprisen 2020 ble ikke avholdt på grunn av pandemien.

 Kosmorama 2022 
Vinnere:
 New Directors Award: Scarborough, regi: Shasha Nakhai og Rich Williamson 
 Publikumsprisen: Boiling Point, regi: Philip Barantini
 Filminvests pitchekonkurranse: Mari Nilsen Neira og Mali Finborud Nøren
 NTNUs filmpris: Ambolt Audio
 Edith Carlmar-prisen: Itonje Søimer Guttormsen
Kanonprisen 2021 ble ikke avholdt på grunn av pandemien. På grunn av manglende øremerkede midler til prisutdelingen har den ikke blitt gjennomført i senere år.

Referanser

 Eksterne lenker 


Kategori:Filmfestivaler i Norge
Kategori:Festivaler i Trøndelag
Kategori:Kultur i Trondheim
Kategori:Repeterende arrangementer etablert i 2005
Kategori:Kanonprisen
Kategori:Midtbyen (Trondheim)